Diari Oficial de la Generalitat Valenciana


Sumari del DOGV 4377, del 13-11-2002 (2002/12394)

RESOLUCIÓ de 29 d'octubre de 2002, de la Direcció General de Tributs de la Conselleria d'Economia, Hisenda i Ocupació, per la qual es disposa el compliment de la Sentència ferma número 1319, de 16 de novembre de 2001, dictada pel Tribunal Superior de Justícia de la Comunitat Valenciana en el recurs contenciós administratiu número 2730/1998, interposat pel lletrat senyor José Luis Ferrer Grima, en nom i representació de la mercantil Derivados del Colágeno SA, sobre anul·lació de la disposició transitòria segona del Decret 266/1994, de 30 de desembre, del Govern Valencià, sobre Règim Economicofinancer i Tributari del Cànon de Sanejament (DOGV núm. 2.418, de 31.12.1994).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/12643


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 29 d'octubre de 2002, de la Direcció General de Tributs de la Conselleria d'Economia, Hisenda i Ocupació, per la qual es disposa el compliment de la Sentència ferma número 1319, de 16 de novembre de 2001, dictada pel Tribunal Superior de Justícia de la Comunitat Valenciana en el recurs contenciós administratiu número 2730/1998, interposat pel lletrat senyor José Luis Ferrer Grima, en nom i representació de la mercantil Derivados del Colágeno SA, sobre anul·lació de la disposició transitòria segona del Decret 266/1994, de 30 de desembre, del Govern Valencià, sobre Règim Economicofinancer i Tributari del Cànon de Sanejament (DOGV núm. 2.418, de 31.12.1994). [2002/12221]
  
Vista la Sentència número 1319, de 16 de novembre de 2001, dictada per la Secció Primera de la Sala Contenciosa Administrativa del Tribunal Superior de Justícia, en el recurs contenciós administratiu indirecte, número 2730/1998, interposat davant del dit tribunal pel lletrat senyor José Luis Ferrer Grima, en nom i representació de la mercantil Derivados del Colágeno SA, contra la Resolució de 17 de juliol de 1998 de la Conselleria d'Economia, Hisenda i Administració Pública (hu Conselleria d'Economia, Hisenda i Ocupació) desestimatòria del recurs d'alçada formulat contra la liquidació d'autoconsums del Cànon de Sanejament número LA-00840, corresponent a l'exercici 1993.
  
Vistes les atribucions conferides a esta Direcció General de Tributs, en l'article 13 del Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.
  
Vist el que disposen els articles 72 apartats 2 i 103 i següents de la Llei 29/1998, de 13 de juliol, de la Jurisdicció Contenciosa Administrativa, segons els quals les sentències fermes que anul·len una disposició general tindran efectes des del dia en què siga publicat el veredicte i els preceptes anul·lats en el mateix diari oficial en què ho va ser la disposició anul·lada.
  
En virtut d'això, resolc
  
Primer i únic
  
Donar publicitat al veredicte de la Sentència número 1319, de 16 de novembre de 2001, del Tribunal Superior de Justícia, en el recurs contenciós administratiu número 2730/98, la part dispositiva de la qual literalment diu:
  
«Dictem:
  
Un: Estimem el recurs contenciós administratiu interposat per Derivados del Colágeno SA contra la resolució de 17 de juliol de 1998 de la Conselleria d'Economia i Hisenda, desestimatòria del recurs d'alçada formulat contra la liquidació d'autoconsums del Cànon de Sanejament núm. LA-00435, exercici 1993, per un import d'1.928.732 pessetes, i anul·lem i deixem sense efecte les dites resolucions per contràries a l'ordenament jurídic.
  
Dos. Reconeixem el dret de la societat actora a ser indemnitzada per l'administració demandada en les despeses hagudes per la constitució i el manteniment de l'aval necessari per a obtindre la tutela cautelar interessada.
  
Tres. Declarem la nul·litat de la disposició transitòria segona del Decret del Govern Valencià núm. 266/1994, de 30 de desembre.
  
Quatre. No es fa expressa imposició de les costes processals.
  
Cinc, Quan siga ferma esta resolució, que es publique en el DOGV als efectes oportuns.»